**PRIMORCI SMO VESELI LJUDJE**

Ko sonce se za morje skrije,

Primorci pridemo na plan.

Na pragu vsake male hiše

odvija se klepet glasan.

Z večerom pod roko odidem

ob morju na sprehod poznan.

A za ovinkom rad zavijem,

h kantini vabi me teran.

Primorci smo veseli ljudje,

v prsih nam bije prešerno srce.

Z večerom se veselje začne,

do prve zore daleč je še.

Nad morjem lunica se smeje

in zibljejo se jambori.

A mene moja pupa greje,

ko v plesu z mano se vrti.

A če oba sva hude žeje,

zares se bati treba ni.

Vsak ve, da plešem še hitreje,

ko da teran mi spet moči.